मुआवजा राशि देने कोर्ट पहुंचे एक्सईएन, ब्याज भूले, गाड़ी अटैच
अधिग्रहित की गई जमीन का मुआवजा दिए जाने पर पब्लिक हेल्थ विभाग पब्लिक हेल्थ विभाग के खिलाफ दायर एक याचिका पर सुनवाई करते हुए अतिरिक्त जिला एवं सत्र न्यायधीश शालिनी सिंह नागपाल की कोर्ट ने एक्सईएन की गाड़ी, कुर्सी मेज अटैच करने के आदेश दिए। कोर्ट के ये सख्त आदेश जारी होते ही एक्सईएन पब्लिक हेल्थ ने जमीन मालिकों की 72 लाख 81 हजार 842 रुपये की मुआवजा राशि कोर्ट में जमा करवा दी।
मुआवजा राशि का 31 नवंबर तक का ब्याज विभाग द्वारा ना दिए जाने की बात जब जमीन मालिकों के वकील प्रदीप कुमार ने कोर्ट के सामने रखी तो कोर्ट ने एक्सईएन की गाड़ी अटैच करते हुए मालखाने में खड़ी करवा दी। इस संबंध में कोर्ट ने मामले की अगली सुनवाई के लिए 25 अप्रैल की तारीख निर्धारित की है। विभाग के खिलाफ टोहाना निवासी जमीन मालिक जतिराम, महेंद्र बलविंद्र ने अतिरिक्त जिला एवं सत्र न्यायधीश शालिनी सिंह नागपाल की कोर्ट में याचिका दायर की थी।
कोर्ट ने मुआवजा राशि ना दिए जाने पर एक्सईएन पब्लिक हेल्थ की गाड़ी, कुर्सी मेज अटैच करने के आदेश दिए। इसके बाद मुआवजा जमा करवाया दिया गया लेकिन ब्याज राशि ना देने पर कोर्ट ने एक्सईएन की गाड़ी को अटैच कर मालखाने में खड़ा करवा दिया।
hin_Deva hin_Deva hin_Deva hin_Deva